Վաշտի հրամանատարությունից շատերը չէին հավատում, որ Մհերը իննամյա կրթություն ունի, քանի որ մշտապես գրագետ, խելացի և բանիմաց մտքեր է արտահայտել։ Անգամ բանակային թերթի խմբագրակազմի անդամ է եղել՝ նկարել, գրել և ձևավորել թերթը։ Զրույցի ընթացքում էլ հայրը բերում է թերթի երկու համար, որոնք, որպես հիշատակ, զորամասից են փոխացել։ Հպարտ ձայնով ասում է՝ տեսեք ինչ հավասար ա գրել, ինչ հրանոթ ու ավտոմատ ա նկարել։ Ի դեպ, թերթի համարներից մեկը նվիրված էր մայրերի օրվան, որը պետք է փակցվեր ապրիլի 7-ին, սակայն դեպքի պատճառով այն չի հրապարակվել և հանձնվել է ծնողներին։